

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 13.08.2025. |  | Nr. DIKS-25-45-nos |

|  |
| --- |
| **Rīgas valstspilsētas pašvaldības vispārējās izglītības iestāžu spartakiādes nolikums** |

# **I. Vispārīgie jautājumi**

1. Nolikums nosaka kārtību, kādā 2025./2026. mācību gadāorganizē Rīgas vispārējās izglītības iestāžu (turpmāk – Skolas) spartakiādi (turpmāk – Spartakiāde).
2. Spartakiādes mērķis ir radīt iespējas Skolu izglītojamajiem piedalīties kompleksās sacensībās, lai motivētu aktīvam dzīvesveidam un veidotu izpratni par sportaaktivitāšu ietekmi uz vispusīgu fizisku attīstību un veselības nostiprināšanu.
3. Spartakiādes uzdevumi:
   1. motivēt Skolas atbalstīt sportu un iesaistīties daudzveidīgās sporta sacensībās;
   2. noskaidrot labākās Skolu komandas attiecīgajos sporta veidos;
   3. nodrošināt regulāru sacensību organizēšanu Skolās.
4. Spartakiādi organizē Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Skolu sporta skolotājiem, sporta organizatoriem (turpmāk – Skolotāji) un sporta organizācijām (turpmāk – Sadarbības partneri).

# **II. Spartakiādes norises vieta un laiks**

1. Spartakiāde norisinās trīs posmos:
   1. pirmais posms – Skolu sacensības attiecīgajos sporta veidos saskaņā ar Skolu sacensību kalendāru. Sacensību norises vieta ir Skolas sporta bāze. Sacensības organizē Skolotāji;
   2. otrais posms – Rīgas rajonu/priekšpilsētu Skolu sacensības attiecīgajos sporta veidos saskaņā ar Pārvaldes izdotajiem sporta veidu sacensību nolikumiem (turpmāk – Nolikumi), kuros ir iekļauti dalības nosacījumi, un sacensību kalendāru (1.pielikums);
   3. trešais posms – Rīgas valstspilsētas finālsacensības saskaņā ar Nolikumiem un sacensību kalendāru (1.pielikums).
2. Šī nolikuma 5.2. un 5.3. apakšpunktā minētās sacensības organizē Pārvalde un Sadarbības partneri Rīgas valstspilsētas pašvaldības sporta bāzēs.

# **III. Spartakiādes dalībnieki,programma un dalības nosacījumi**

1. Sacensības norisinās šādās vecuma grupās (turpmāk – Sacensību dalībnieki):
   1. 2014. gadā dzimušie un jaunāki;
   2. 2013.-2012. gadā dzimušie;
   3. 2011.-2010. gadā dzimušie;
   4. 2009.-2006. gadā dzimušie.
2. Spartakiādes otrā un trešā posma sacensībās, izņemot šahu, visās vecuma grupās var piedalīties divi jaunāki Sacensību dalībnieki (ja tas nav atrunāts attiecīgā sporta veida nolikumā).
3. Spartakiādes otrā posma finālasacensībās ir tiesības piedalīties pirmā posma:
   1. 1.-2.vietas ieguvējām komandām, ja sporta spēles norisinās divās apakšgrupās;
   2. 1.vietas ieguvējai komandai, ja sporta spēles norisinās trīs un vairāk apakšgrupās neatkarīgi no komandu skaita apakšgrupā.
4. Spartakiādes trešā posma finālsacensībās tiesīga piedalīties otrā posma uzvarētāja Skolas komanda.
5. Sacensību dalībniekiem pēc tiesneša pieprasījuma ir jāuzrāda personu apliecinošs dokuments vai dokumenta kopija.
6. Trešā posma godalgoto vietu ieguvējas komandasir tiesīgas piedalīties Latvijas skolēnu 79. Spartakiādes un sporta veidu federāciju organizētajās valsts finālsacensībās (turpmāk – Finālsacensības)*.*
7. Finālsacensību godalgoto vietu ieguvējas komandas ir tiesīgas piedalīties Latvijas skolu sporta federācijas noteiktajās atlases sacensībās dalībai Pasaules čempionātos.
8. Rīgas komandai, kura izcīnījusi 1.vietu 12. punktā minētajās sacensībās attiecīgajā sporta veidā, ir tiesības piedalīties Pasaules skolu čempionātā.
9. Piedaloties Spartakiādē, dalībnieki (vai dalībnieku likumiskie pārstāvji) dod savu piekrišanu veikt personu datu apstrādi, vienlaikus norādot publiskojamo personu datu apmēru. Fotogrāfijas un/vai video attēli var tikt publicēti Departamenta un sadarbības partneru tīmekļvietnē, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
10. Skolotājiem ārkārtas situācijas gadījumos (nelaimes gadījumi un incidenti Skolā vai ārpus tās), jāizsauc neatliekamā medicīniskā palīdzība un (vai) policija unnekavējoties jāziņo telefoniski attiecīgai Skolai un Pārvaldes Interešu un sporta izglītības nodaļas projektu koordinatoram (turpmāk – Koordinatore).
11. Skolas direktors ir atbildīgs par izglītojamo veselību un drošību saskaņā ar Ministru kabineta noteikumu prasībām, kādas jānodrošina Izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Rīgas valstspilsētas pašvaldības Izglītības, kultūras un sporta departamenta noteiktajai kārtībai.
12. Sacensību dalībniekiem un pavadošām personām maiņas apavu valkāšana sporta zālē sacensību laikā ir obligāta.
13. Spartakiādes otrā un trešā posma sporta spēlēs Skolas komanda nodrošina tiesneša piedalīšanos sacensību tiesāšanā. Skolas komandai, kura nevar nodrošināt tiesnesi, nav tiesību iebilst par esošo tiesnešu tiesāšanas kvalitāti. Tiesnesim ir tiesības tiesāt savas komandas spēli*.*
14. Ja Spartakiādes sacensībās piedalās divas komandas, tad sacensību uzvarētājs netiek apbalvots.

# **IV. Protesti, diskvalifikācija**

1. Ja Spartakiādes sacensībās attiecīgajā sporta veidā rodas domstarpības, tad noteicošo lēmumu pieņem:
   1. otrā posma sacensībās apakšgrupas galvenais tiesnesis;
   2. trešā posma sacensībās sporta veida galvenais tiesnesis.
2. Protesti iesniedzami rakstiski attiecīgā sporta veida apakšgrupu vai galvenajam tiesnesim (turpmāk – Tiesnesis) sacensību dienā.
3. Tiesnesim ir tiesības diskvalificēt Skolas komandu, pārstāvi vai dalībnieku, ja tiek pārkāpti sacensību nolikumu nosacījumi un sporta ētika (uzvedības kultūra, disciplīna).

**V. Vērtēšana**

1. Sacensībām pieteiktā Skolas komanda, kas vismaz vienu dienu pirms Sacensībām nav informējusi Koordinatori par neierašanos, Spartakiādes kopvērtējumā saņem soda punktus. Soda punkti tiek noteikti, ņemot vērā maksimālo Skolu skaitu rajonā/priekšpilsētā attiecīgajā vecuma grupā.
2. Spartakiādes otrā posma kopvērtējumā skolu komandas tiek vērtētas, ja sporta veidā piedalās vismaz trīs komandas.
3. Spartakiādes otrā un trešā posma sacensībās Skolu komanda, kura ir ieradusies ar nepilnu komandas sastāvu, piedalās ārpus kārtas, neiegūstot punktus Spartakiādes kopvērtējumā.
4. Skolas komandas ar nepilnu ieskaiti iegūst vietas aiz komandām ar pilnu ieskaiti.
5. Vienāda punktu skaitagadījumāaugstāku vietu ieņem Skolas komanda, kura attiecīgajā vecuma grupā ieguvusi augstākas vietas atsevišķās disciplīnās.
6. Skolas komanda par izcīnīto vietu Spartakiādes otrā posma sacensībās attiecīgajā sporta veidā iegūst šādu punktu skaitu:
   1. 1.vieta – punktu skaits vienāds ar maksimālo Skolu skaitu attiecīgajā vecuma grupā rajonā/priekšpilsētā;
   2. 2. vieta – par vienu punktu mazāk, nekā 1.vietai;
   3. 3. vieta – par vienu punktu mazāk, nekā 2.vietai utt.
7. Spartakiādes kopvērtējumā otrā posma ieskaitē tiek noteiktas sporta veidu labākās ieskaites (zēni vai meitenes), ņemot vērā katrā vecuma grupā esošo sporta veidu skaitu, attiecīgi par vienu mazāk.
8. Papildu punktus Skola iegūst Spartakiādes trešā posma sacensībās:
   1. par 1.vietu – četrus punktus;
   2. par 2.vietu – trīs punktus;
   3. par 3.vietu – divus punktus;
   4. par dalību – vienu punktu.
9. Skola saņem trīs papildu punktus par dalību katrā no nolikuma 12., 13. un 14. punktā minētajām sacensībām.
10. Vienāda punktu skaita gadījumā attiecīgajā vecuma grupā augstāku vietu ieņem Skola, kura:
    1. ieguvusi augstāko godalgoto vietu;
    2. ieguvusi lielāku godalgoto vietu kopskaitu;
    3. piedalījusies Spartakiādes trešā posma sacensībās (skaits).
11. Spartakiādes kopvērtējumā sportiskākās Skolas tiek noteiktas pēc vidējā aritmētiskā, summējot iegūtās vietas visās vecuma grupās.
12. Vienāda punktu skaita gadījumā Spartakiādes kopvērtējumā augstāku vietu ieņem Skola, kura:
    1. ieguvusi augstāko godalgoto vietu atsevišķās vecuma grupās;
    2. ieguvusi lielāku godalgoto vietu kopskaitu par visām vecuma grupām;
    3. piedalījusies trešā posmasacensībās (skaits, iegūtās vietas);
    4. atšķirīgu Skolu (ģimnāzija un vidusskola, sākumskola un pamatskola utt.) gadījumā tiek vērtēts vecuma grupu mazākais skaits piem. – pamatskolas un vidusskolas savstarpējā konkurencē vērtē 1. – 5. klašu grupu, 6. – 7. klašu grupu un 8. – 9. klašu grupu abām Skolām.

**VI. Dalībnieku pieteikšana Spartakiādes sacensībām**

1. Iepriekšējo pieteikšanos Spartakiādes otrā posma sacensībām attiecīgajos sporta veidos Skolas veic Pārvaldes rīkotajās rajonu/priekšpilsētu Skolu sporta organizatoru sanāksmēs. Skola, kuras pārstāvis neierodas uz sanāksmi, par to iepriekš nebrīdinot, netiek iekļauta attiecīgo sacensību norisē.
2. Pieteikumi (2.pielikums) iesniedzami Tiesnesim Spartakiādes katra posma sacensību pirmajā dienā.
3. Personu datu aizsardzības nolūkos komandu pieteikumi tiek iznīcināti piecu dienu laikā pēc Sacensību pēdējās dienas.
4. Spartakiādes Otrā posma apakšgrupas un trešā posma finālsacensību uzvarētāju komandas pārstāvis rezultātu tabulas iesniedz Pārvaldes Koordinatorei.

# **VII. Spartakiādes uzvarētāju apbalvošana**

1. Spartakiādes Otrā un trešā posma sacensību godalgoto vietu ieguvējas Skolu komandas atsevišķos sporta veidos visās vecuma grupās tiek apbalvotas ar kausiem. Individuāli godalgoto vietu ieguvēji tiek apbalvoti ar medaļām*.*
2. Attiecīgā rajona/priekšpilsētas Spartakiādes katras vecuma grupas un kopvērtējuma godalgoto vietu ieguvējas Skolas, kā arī aktīvākās Skolas Spartakiādes organizēšanā saņem piemiņas veltes.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietnieces p.i. | D.Zverevs |

Vanaga 67026842